שיחה:זרימה (פסיכולוגיה)

message: שלום לכולם, אני כותבת בעקבות שינוי ההגדרה של הערך. לדעתי ההגדרה המקורית מתאימה יותר וצריך להחזיר אותה (זרימה היא חוויה סובייקטיבית של קשב גבוה אך לא מאומץ, הנאה ומודעות עצמית נמוכה אשר יכולה להתרחש במשך ביצוע פעיל של משימה מאתגרת). זוהי הגדרה ניטרלית המתארת את החוויה עצמה. כרגע ההגדרה מתייחסת יותר להשלכות השליליות שלה ולא מזכירה את ההשלכות החיוביות - חוסר איזון שלא מאפיין את ויקיפדיה. המידע שנוסף חשוב וצריך להישאר בערך, אבל לא במקום של ההגדרה. את אפקט ההתמכרות אפשר להוסיף ל"השפעות" ואת התיאור של הפסיכולוג אפשר להעביר ל"היסטוריה" או "מחקר". מה דעתכם?  - משתמש:Chenspec - שיחה 07:13, 2 במאי 2013 (IDT)
replies: text: השינוי שעשיתי מכיל את ההגדרה כפי שממציא המונח הגדיר אותה ולכן לדעתי היא חשובה יותר מכל דבר אחר. אני מבין שיהיו כאלה שיראו בהגדרה את הצד השלילי שלה (וכיוון שזו תופעה פסיכולוגית יש לה גם אלמנטים של התמכרות) - יחד עם זאת, קטונתי מלהמציא הגדרה אחרת מזו המקורית. הערך הקודם הביא תיאור שנכתב בשלבים מאוחרים יותר ולא ע"י החוקר הראשי של התופעה. ללא קשר - ההגדרה שנוסחה במקור אינה נכונה כיוון שזרימה יכולה להתרחש גם בעת קריאת ספר או צפיה בסרט - פעולות שקשה להגדיר משימה מאתגרת David Codish - שיחה 15:16, 3 במאי 2013 (IDT) שיחה

text: ישנו דף חדש שהכנתי בנושא ואם כבר מדברים עליו, אפשר לראות אותו פה: זרימה - טיוטא David Codish - שיחה 15:25, 3 במאי 2013 (IDT)
replies: text: ::שלום לכם. לצערי אין לי היכרות תיאורטית עם המילה הזו. אני מכירה אותה רק מהשימוש היומיומי, שהוא גם חיובי כמובן ולא רק שלילי. אם הוא הומצא ע"י אותו מר מיהי צ'יקסנטמהיי ויש רקע תאורטי מקיף מאחוריו, שלו ושל חוקרים נוספים, אז נראה לי שכדאי לסקור רקע זה בערך, אבל לנסח את ההגדרה שלו בפתיח תוך הדגשה שהיא הגדרתו של ממציא המונח. אבל באותו פתיח של הערך חשוב לציין גם את המשמעות הנוספת שקיבל המונח בציבור הרחב לאורך השנים, שהיא משמעות חיובית, שלדעתי אין להתעלם ממנה. אפשר גם להוסיף פסקה שמרחיבה על כך, לקראת סוף הערך, במיוחד אם יש גם לכך רקע תיאורטי. מה דעתכם? Ravit - שיחה 19:20, 3 במאי 2013 (IDT)
replies: text: ::: אני מסכימה עם רוית שיש להתייחס בראש הערך להגדרה וההתייחסות העדכניות בתחום ואת ההיסטוריה אפשר וצריך לציין בפסקה נפרדת בגוף הערך, שם גם אפשר לציין את ההגדרה המקורית ואת הסיבות לשינויים שלה עם הזמן. יש הרבה מונחים שההגדרות שלהם השתנו והתעדכנו עם הזמן וזה הנוהל המקובל בויקיפדיה בדרך כלל עבור מקרים כאלו. לדוגמה, דיסלקציה הייתה פעם "עיוורון מילים" אבל לא מתייחסים לזה עוד ככה....  בקשר להתייחסות ל"משימה מאתגרת". הכוונה היא שהפעילות שמובילה לזרימה לא יכולה להיות קלה מידי, כי אחרת ייווצר שעמום ולא זרימה - ראה פירוט בערך. לצורך העניין גם ספר או סרט יכולים להיות מאתגרים, זה תלוי בתוכן וברמת הכתיבה והתחכום שלהם (וכמובן ביכולת ההבנה של הצופה/קורא). לכן זה לא סותר את העובדה שזה יכול להתרחש בכל פעילות.  ושוב, את הנושא של התמכרות הייתי מכניסה תת-פסקה תחת "השפעות" ולא בהגדרה. Chenspec - שיחה 06:29, 4 במאי 2013 (IDT)
replies: text: :::: הדף טיוטא שהציעה דוד הוא הרבה יותר טוב מהקיים, שמי גיא ויחד עם השותף שלנו אנחנו מובילים את נושא החוויה המיטבית בארץ במובן המעשי. הצטבר אצלנו ידע רב וניתן לקרוא על ההטמעה של המושג הזה באתר שלנו, אני חושב שגם יהיה נכון לשים אותו בקישור חיצוני, למי שמעוניין לדעת כיצד ניתן ליישם את רעיון הזרימה ברמה האישית, הארגונית, הקהילתית והקבוצתית. אנחנו מציעים הגדרה נוספת שאנחנו כתבנו ולדעתנו מכילה את כל התחומים של חווית הזרימה ואוסיף אותה בדף הטיוטא. כמו כן חשוב מאוד לכתוב את התרגום לאנגלית- flow, משום שזו מילה יותר מדויקת מהמילה זרימה בעברית.
replies: text: ::::: שלום גיא, הוספתי את התרגום לאנגלית. בדרך כלל זה לא נהוג בויקיפדיה כי יש את הקישור לערך האנגלי, אבל משום שזה מונח פחות מוכר בארץ זה נראה לי מתאים.  באופן עקרוני - במידה ויש כמה הגדרות לערך מסויים נהוג לעשות פסקה שמדברת על הגדרות ואז לפרט את כל מה שצריך. אפשר גם לעשות את זה כאן אם יש צורך. מה ההגדרה שלך ובה מהיא שונה מההגדרה הקיימת?   באופן כללי דפי טיוטה מתייחסים לערכים שנמצאים בשלבי כתיבה ועדיין לא מוכנים לפרסום - אני לא יודעת מה הסטטוס של הטיוטה הזאת ולכן נכון לעכשיו לא מתאים לעשות לה קישור  אבל, אם יש לך קישורי אחרים שיכולים לתרום לערך אתה מוזמן להוסיף, או לכתוב אותם פה ואני אצרף.  אם יש לך עוד שאלות/הערות תרגיש חופשי לכתוב Chenspec - שיחה 09:58, 19 בנובמבר 2013 (IST)
thread_title:  הבחנה בין הגדרה להשפעות 

message: שלום עורכים יקרים,
מצאתי קישור חיצוני אחד או יותר בזרימה (פסיכולוגיה) שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.ted.com/talks/lang/he/mihaly_csikszentmihalyi_on_flow.html נמצא כקישור שבור. מומלץ להוסיף https://web.archive.org/web/20200601060822/https://www.ted.com/talks/mihaly_csikszentmihalyi_flow_the_secret_to_happiness?language=he לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:34, 25 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: מעניין אם ואיך אפשר לשלב פה את המונח האנגלי "Zone", שמשמש בעיקר בהקשר של פעילות ספורטיבית, בין אם תחרותית או ריטואלית-עממית. למשל, מרתוניסטים ששקועים בפעילות עד איבוד הקשר עם העולם החיצון, כדורסלנים שמספרים על היותם ב-zone כשהם משחקים ושוכחים את הזמן והמקום, ומצויים בריכוז מנטלי חריג, ג'ודוקאים, חותרים, סייפים, קלעים ועוד ועוד. ראו את ההגדרה באנגלית ל-zone, ובה נכתב Flow (psychology), or "the zone", a mental state attained by a person fully immersed in some activity למשל. Ehud Amir ⁃ שיחה 14:38, 7 במרץ 2024 (IST)
thread_title:  zone